**În fiecare dimineaţă…**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În fiecare dimineaţă…

În fiecare dimineaţă la fereastra mea

Când soarele începe să zâmbească,

Vin doi intruşi, doi pui de turturea

Ce parcă vor să îmi vorbească.

Se agită-ntr-una ţopăind de zor

Şi-mi dau de veste printr-un ciripit,

Că sunt aici şi vor un grăuncior,

Le este foame de asta au venit.

Le-ntind în mare grabă pe pervaz

Un pic de mei şi firimituri de pâine,

Ei ciugulesc făcând un strop de haz,

Spunând prin ciripit că vor veni şi mâine.

În ochii lor rotunzi ca boaba de piper

Parcă zăresc un semn de mulţumire,

Iar eu zâmbesc şi pentru-o clipă sper

Că mâine le voi da, iarăşi iubire.